بندانگشتی|واسیلی دوْکوُچایئف تورپاق‌لارین موختلیف‌لیگی و فرقلی یاییلماسی چوخدان معلوم اولوب. آنجاق اونون بیر علم کیمی فورمالاشماسی اون دوققوزونجو عصره تصادوف ائدیر. واسیلی دوْکوُچایئف ایلک دفعه  روسیه دوزن‌لیگینده تورپاق‌لارین ائنلیک-زونال‌لیق اوزره یاییلماسینی اؤیرنمیش وموعین ائتمیشدیر کی، شیمالدان جنوبا حرکت ائتدیکجه توندرا تورپاق‌لاری، پوْدزوْل تورپاق‌لار، بوز مئشه تورپاق‌لاری، قارا تورپاق‌لار، شابالیدی تورپاق‌لار و بوز یاریم‌صحرا تورپاق‌لاری بیر-بیرینی آردیجیل اولاراق عوض ائدیر. دوکوچایئف آلدیغی نتیجه‌لری خریطه‌یه کؤچوررکن، عئینی میقدارا مالیک هوُموُس خط‌لرینی بیرلشدیردیکده اونلارین جنوب-غربدن شیمال-شرقه دوغرو ان دولغون ترکیبده اولدوغونو قئید ائتدی. دوکوچایئف بو خریطه‌نی  "‌ایزوهوُموُسلو زولاق‌لار‌"  آدلاندیردی و او، ایلک دفعه  تورپاقدا هوُموُسون ترکیبی‌نین جوغرافی شراییطدن آسیلی اولدوغونو ثوبوتا یئتیردی.